AMATA โบรกแนะซื้อเป้า 27 บ. คาดกำไร Q4 นิวไฮของปี รับยอดขายที่ดินแข็งแกร่ง
AMATA โบรกแนะซื้อเป้า 27 บาท คาดกำไร Q4 นิวไฮของปี รับยอดขายที่ดินแข็งแกร่ง ลุ้นกำไรปีนี้แตะ 762 ล้าน ปีนี้ทะลุ 2.3 พันล้าน
AMATA โบรกแนะซื้อเป้า 27 บาท คาดกำไร Q4 นิวไฮของปี รับยอดขายที่ดินแข็งแกร่ง ลุ้นกำไรปีนี้แตะ 762 ล้าน ปีนี้ทะลุ 2.3 พันล้าน
2 ธ.ค. 2565

บริษัท หลักทรัพย์ โนมูระ พัฒนสิน จำกัด (มหาชน)ระบุในบทวิเคราะห์วันนี้(2 ธ.ค.65) ว่า บริษัท อมตะ คอร์ปอเรชัน จำกัด (มหาชน) หรือ AMATA  แนะนำราคาเป้าหมาย 27 บาท คาดกำไรปกติไตรมาส 4/65 เพิ่มขึ้นเทียบไตรมาก่อนหน้า เป็นจุดสูงสุดของปีตามฤดูกาลที่มีการโอนที่ดินปลายปีเป็นหลัก และรายได้การให้บริการและสาธารณูปโภคที่เพิ่มขึ้นตามจำนวนลูกค้าในนิคม
ด้านราคาหุ้นซื้อขาย PER23F ที่ 20 เท่า และ P/BV 1.7 เท่า โดยมีปัจจัยบวกแนวโน้มผลงานไตรมาส 4/65 กำไรเป็นจุดสูงสุดของปี และปี 66 นักลงทุนมีแนวโน้มเยี่ยมชมพื้นที่มากขึ้นและการเลือกตั้งจะช่วยกระตุ้นเม็ดเงินการลงทุน โดยประเมินกำไรปี 65 ที่ 762 ล้านบาท ลดลง 10% เทียบช่วงเดียวกันของปีก่อน และปี 66 ที่ 2,266 ล้านบาท เพิ่มขึ้น 197% เทียบช่วงเดียวกันขิองปีก่อน